Džons Bon Džovi
Džons Frensiss Bondžiovi (angļu: John Francis Bongiovi, Jr; dzimis 1962. gada 2. martā), plašāk pazīstams kā Džons Bon Džovi (angļu: Jon Bon Jovi), ir amerikāņu mūziķis, dziedātājs, dziesmu autors un aktieris, labāk zināms kā grupas Bon Jovi solists un dibinātājs. Karjeras laikā viņš ir izdevis divus solo albumus un 11 albumus kopā ar grupu, kas ir pārdoti vairāk kā 130 miljonos eksemplāru visā pasaulē. Kā solo mākslinieks Bon Džovi ir saņēmis vairākas balvas, tai skaitā Zelta globusa balva un Amerikas Kinoakadēmijas balvas nomināciju par dziesmu Blaze of Glory. 2001. gadā viņš ir apbalvots ar goda doktora grādu humanitārajās zinātnēs Monmutas Universitātē. Viņš atbalstīja Elu Goru 2000. gada prezidenta vēlēšanās, Džonu Keriju 2004. gada prezidenta vēlēšanās un Baraku Obamu 2008. gada prezidenta vēlēšanās.